CELEX: 32006R0915
Language: sk
Date: 2006-06-21 00:00:00
Title: Nariadenie Komisie (ES) č. 915/2006 z  21. júna 2006 , ktorým sa mení a dopĺňa nariadenie (ES) č. 2148/96 ustanovujúce pravidlá pre hodnotenie a monitorovanie verejných intervenčných zásob poľnohospodárskych produktov

22.6.2006   
            
            
               SK
            
            
               Úradný vestník Európskej únie
            
            
               L 169/10
            
         
      NARIADENIE KOMISIE (ES) č. 915/2006
   z 21. júna 2006,
   ktorým sa mení a dopĺňa nariadenie (ES) č. 2148/96 ustanovujúce pravidlá pre hodnotenie a monitorovanie verejných intervenčných zásob poľnohospodárskych produktov
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3492/90 z 27. novembra 1990 stanovujúce faktory, ktoré sa majú brať do úvahy v ročných zúčtovaniach na financovanie intervenčných opatrení vo forme skladovania vo verejných skladoch Európskym poľnohospodárskym usmerňovacím a záručným fondom, Záručná sekcia (1), a najmä na jeho článok 8,
   keďže:
   
               (1)
            
            
               V prílohe III k nariadeniu Komisie (ES) 2148/96 (2) sa stanovujú pravidlá postupov pri fyzickej inšpekcii poľnohospodárskych produktov skladovaných vo verejných skladoch.
            
         
               (2)
            
            
               S verejným skladovaním cukru sa začalo v roku 2005 v súlade s pravidlami stanovenými v nariadení Rady (ES) č. 1260/2001 z 19. júna 2001 o spoločnom organizovaní trhu v sektore cukru (3) a nariadení Komisie (ES) č. 1262/2001 z 27. júna 2001 ustanovujúcom podrobné pravidlá uplatňovania nariadenia (ES) č. 1260/2001 vzťahujúceho sa na nákup a predaj cukru intervenčnými agentúrami (4). Preto by sa v nariadení (ES) č. 2148/96 mali stanoviť nové podrobné pravidlá fyzickej inšpekcie skladov, pokiaľ ide o cukor.
            
         
               (3)
            
            
               Nariadenie (ES) č. 2148/96 by sa preto malo zodpovedajúcim spôsobom zmeniť a doplniť.
            
         
               (4)
            
            
               Na základe toho, že intervenčné skladovanie cukru sa začalo v hospodárskych rokoch 2004/2005 bez toho, aby boli stanovené podrobné inventárne pravidlá, je v dôsledku spôsobu, akým určité členské štáty prevádzkujú skladovanie zásob cukru, mimoriadne ťažké vykonať inventúru podľa bežných postupov. Preto by sa pre zásoby cukru z hospodárskych rokov 2004/2005 a 2005/2006 mali stanoviť prechodné pravidlá.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre EPUZF,
            
         PRIJALA TOTO NARIADENIE:
   Článok 1
   Príloha III k nariadeniu (ES) č. 2148/96 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. júna 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 337, 4.12.1990, s. 3.
   
      (2)  Ú. v. ES L 288, 9.11.1996, str. 6. Nariadenie zmenené a doplnené nariadením (ES) č. 808/1999 (Ú. v. ES L 102, 17.4.1999, s. 70).
   
      (3)  Ú. v. ES L 178, 30.6.2001, s. 1. Nariadenie naposledy zmenené a doplnené nariadením Komisie (ES) č. 39/2004 (Ú. v. EÚ L 6, 10.1.2004, s. 16).
   
      (4)  Ú. v. ES L 178, 30.6.2001, s. 48. Nariadenie naposledy zmenené a doplnené nariadením (ES) č. 218/2006 (Ú. v. EÚ L 38, 9.2.2006, s. 19).
   
      PRÍLOHA
      Do prílohy III k nariadeniu (ES) č. 2148/96 sa dopĺňajú tieto body:
      
         „VII –   NEBALENÝ CUKOR (1)
         
         A.   Postup fyzickej inšpekcie verejných skladov cukru od hospodárskeho roku 2006/2007:
         
                     1.
                  
                  
                     Výber síl, zásobníkov alebo skladovacích miestností na účel kontroly, ktoré predstavujú aspoň 5 % celkového množstva nebaleného cukru vo verejnom skladovaní.
                     Výber musí byť založený na záznamoch platobnej agentúry o stave zásob, ale správca skladu by nemal byť vopred informovaný.
                  
               
                     2.
                  
                  
                     Fyzická inšpekcia:
                     
                                 —
                              
                              
                                 overenie prítomnosti nebaleného cukru vo vybraných silách, zásobníkoch alebo skladovacích miestnostiach,
                              
                           
                                 —
                              
                              
                                 zosúladenie záznamov správcov skladov so záznamami intervenčnej agentúry,
                              
                           
                                 —
                              
                              
                                 označenie nebaleného cukru,
                              
                           
                                 —
                              
                              
                                 kontrola podmienok uskladnenia a porovnanie miesta uskladnenia a označenia nebaleného cukru so záznamami skladu,
                              
                           
                                 —
                              
                              
                                 hodnotenie uskladneného množstva pomocou metódy vopred schválenej intervenčnou agentúrou, ktorej podrobný opis musí byť uložený v sídle agentúry.
                              
                           
               
                     3.
                  
                  
                     Plán skladu a opatrenia pre každé silo alebo skladovaciu miestnosť musia byť dostupné v každom mieste skladovania.
                     Nebalený cukor musí byť uskladnený takým spôsobom, aby bolo možné overiť jeho objem.
                  
               B.   Postup fyzickej inšpekcie verejných skladov cukru od hospodárskych rokov 2004/2005 a 2005/2006:
         
                     1.
                  
                  
                     V prípade, že postup vykonania inventúry opísaný v bode A nie je možné uskutočniť, intervenčná agentúra úradne zapečatí všetky body vstupu do sila/skladu alebo výstupu z neho. Intervenčná agentúra každý mesiac kontroluje pečate s cieľom zabezpečiť ich neporušenosť. Podrobné údaje o inšpekciách sa zaznamenávajú v správach. Vstup do skladov je povolený len v prítomnosti inšpektora intervenčnej agentúry.
                     Členské štáty zabezpečia, aby postupy pečatenia boli zárukou, že uskladnené produkty zostanú nepoškodené.
                  
               
                     2.
                  
                  
                     Minimálne raz za rok sa musí vykonať inšpekcia s cieľom overiť podmienky skladovania a správne konzervovanie produktu.
                  
               C.   Postup pri zistených nezhodách:
         Pri overovaní objemu je povolená určitá tolerancia.
         Článok 6 sa uplatňuje vtedy, ak sa hmotnosť uskladneného produktu zaznamenaná počas fyzickej kontroly (meranie objemu) odlišuje od zaúčtovanej hmotnosti minimálne o 5 % v prípade nebaleného cukru uskladneného v silách alebo na podlahe.
         Ak je nebalený cukor uskladnený v sile alebo sklade, množstvo vážené pri príjme do skladu môže byť zaznamenané namiesto množstva vyplývajúceho z odhadu objemu, ak odhad neposkytuje stupeň presnosti považovaný za primeraný a rozdiel medzi týmito dvoma hodnotami nie je neúmerný.
         Intervenčná agentúra využije túto možnosť stanovenú v treťom odseku, ak ju na to oprávňujú dané okolnosti na základe konkrétneho prípadu a urobí to na vlastnú zodpovednosť. Tento postup zaznamená vo svojej správe.
         VIII –   BALENÝ CUKOR (1)
         
         A.   Postup fyzickej inšpekcie verejných skladov cukru od hospodárskeho roku 2006/2007:
         
                     1.
                  
                  
                     Výber položiek predstavujúcich aspoň 5 % celkového množstva vo verejnom skladovaní. Položky, ktoré sa majú skontrolovať, sa vyberú pred návštevou skladu na základe záznamov intervenčnej agentúry, ale správca skladu by o tom nemal byť informovaný.
                  
               
                     2.
                  
                  
                     Overenie prítomnosti vybratých položiek a ich obsahu na mieste:
                     
                                 —
                              
                              
                                 identifikácia kontrolných čísiel položiek a vriec na základe záznamov o nákupe alebo príjme,
                              
                           
                                 —
                              
                              
                                 zosúladenie záznamov správcov skladov so záznamami intervenčnej agentúry,
                              
                           
                                 —
                              
                              
                                 stav balenia.
                              
                           V prípade cukru baleného v 50 kg vreciach:
                     
                                 —
                              
                              
                                 váženie paliet (jednej z dvadsiatich) a vriec (jedného z odváženej palety),
                              
                           
                                 —
                              
                              
                                 vizuálna kontrola obsahu jedného vreca z desiatich odvážených paliet.
                              
                           V prípade cukru baleného vo ‚veľkých vreciach’:
                     
                                 —
                              
                              
                                 váženie jedného vreca z dvadsiatich,
                              
                           
                                 —
                              
                              
                                 vizuálna kontrola obsahu jedného vreca z dvadsiatich odvážených veľkých vriec.
                              
                           
               
                     3.
                  
                  
                     Opis fyzicky skontrolovaných položiek a pozorovaných nezhôd/nedostatkov v inšpekčnej správe.
                  
               B.   Postup fyzickej inšpekcie verejných skladov cukru od hospodárskych rokov 2004/2005 a 2005/2006:
         
                     1.
                  
                  
                     V prípade, že postupy vykonania inventúry opísané v bode A nie je možné uskutočniť, intervenčná agentúra úradne zapečatí všetky body vstupu do skladu alebo výstupu z neho. Intervenčná agentúra každý mesiac kontroluje pečate s cieľom zabezpečiť, aby zostali neporušené. Podrobné informácie o inšpekciách sa zaznamenávajú v správach. Vstup do skladov je povolený len v prítomnosti inšpektora intervenčnej agentúry.
                     Členské štáty zabezpečia, aby postupy pečatenia boli zárukou, že uskladnené produkty zostanú nepoškodené.
                  
               
                     2.
                  
                  
                     Minimálne raz za rok sa musí vykonať inšpekcia s cieľom overiť podmienky skladovania a správneho konzervovania produktu.
                  
               
      
         (1)  Inventúra sa vykoná v skladoch, ktoré sú predmetom zmluvy o skladovaní.“